CELEX: 62009TN0449
Language: da
Date: 2009-11-06 00:00:00
Title: Sag T-449/09: Sag anlagt den 6. november 2009 — Centre national de la recherche scientifique mod Kommissionen

30.1.2010   
            
            
               DA
            
            
               Den Europæiske Unions Tidende
            
            
               C 24/56
            
         Sag anlagt den 6. november 2009 — Centre national de la recherche scientifique mod Kommissionen
   (Sag T-449/09)
   2010/C 24/100
   Processprog: fransk
   
      Parter
   
   
      Sagsøger: Centre national de la recherche scientifique (Paris, Frankrig) (ved avocat N. Lenoir)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Sagen antages til realitetsbehandling, og sagsøger gives medhold.
            
         
               —
            
            
               Kommissionen tilpligtes at tilbagebetale den påståede fordring på 97 399,55 EUR, som Kommissionen under påberåbelse af kontrakten gjorde krav på i sin debetnota nr. 3230906573 af 6. juli 2009, og som gav anledning til modregningshandlingen af 28. august 2009 (ref. BUDG/C3 D2009 10.5 — 1232) forhøjet med morarenter til den lovbestemte rentesats i henhold til belgisk ret, der finder anvendelse på kontrakten.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det foreliggende søgsmål har Centre national de la recherche scientifique (CNRS) nedlagt påstand om, at Kommissionen tilpligtes at tilbagebetale fordringen på 97 399,55 EUR, sådan som angivet i debetnota nr. 3230906573 af 6. juli 2009, som sagsøgeren påstås at være skyldig i henhold til kontrakten NEMAGENETAG vedrørende et projekt fra sjette rammeprogram for forskning og udvikling, og som gav anledning til en modregningshandling af 28. august 2009, samt morarenter.
   Sagsøgeren har til støtte for sit søgsmål gjort følgende to anbringender gældende
   
               —
            
            
               Den manglende overholdelse af kriterierne for at definere og begrunde de i NEMAGENETAG-kontrakten fastsatte støtteberettigede udgifter og manglende overholdelse af princippet om god tro i gennemførelsen af aftaler, hvilket har begrænset og i visse tilfælde frataget CNRS muligheden for at bevise, at det har gennemført kontrakten i henhold til vilkårene.
            
         
               —
            
            
               Hensættelsen til arbejdsløshedskassen (»Provision pour Perte d’Emploi« (PPE)) er blevet vurderet fejlagtigt i forhold til de kriterier, der er fastsat i artikel II.19.1, II.19.2.c og II.20 i NEMAGENETAG-kontraktens almindelige vilkår, eftersom PPE — på trods af sin misvisende betegnelse — er en personaleomkostning, som er knyttet til arbejdsløshedsforsikringen, og som ikke kan adskilles fra støtteberettigede udgifter til personale. Kommissionen tilsidesatte de ovennævnte kontraktvilkår, da den afslog støtteberettigede udgifter, som svarer til den PPE, der er fratrukket lønnen hos CNRS’s midlertidigt ansatte personale i NEMAGENETAG-projektet.